આ બાજુ રશિયામાંથી પણ પુરવઠો ઓછો થાય તેવા પ્રયાસો અમેરિકા કરી રહ્યું છે. પૂર્વ યુરોપના કેટલાક દેશો નાટો સાથે જોડાયેલા છે. આ દેશોને અમેરિકા હવે પોતાના ક્રૂડ અને ગેસની નિકાસ કરશે. તેથી રશિયામાંથી ખરીદી બંધ થશે. અમેરિકા તુર્કી જેવા દેશમાં પણ નિકાસ માટે પ્રયત્નશીલ છે. તુર્કીનું બજાર કબજે થાય તો ઈરાન અને રશિયા બંનેને ફટકો પડે. તેનો અર્થ એ થયો કે અમેરિકા પોતાની ઊર્જા સુનિશ્ચત કરી રહ્યો છે, પણ તેનો ફાયદો બીજા દેશોને મળવાનો નથી. અમેરિકાએ સીધી રીતે પોતાની નિકાસ વધારી હોત તો ભાવો દબાયા હોત. ભારત જેવા દેશોને તેનો ફાયદો થયો હોત. પણ અમેરિકા પોતાના લાભ ખાતર ભાવો હવે નીચે નહી જવા દે ત્યારે ભારતે વધારે લાંબા ગાળાનું આયોજન કરવું પડશે. ઈરાન અને રશિયા બંને સાથે ભારતના સારા સંબંધો છે. ભારતે તે બંને પાસેથી ઉલટાની આયાત વધારવાનો રસ્તો શોધી કાઢવો રહ્યો.